Forside·Erhvervsuddannelserne·Food·Ernæringsassistent·Ernæringsassistent EUD·Er det noget for mig?·Generelt om uddannelsen
Ernæringsassistent EUD
Uddannelsen som ernæringsassistent har fokus på den sunde mad og hygiejne. Du veksler hele tiden mellem teori og praktisk håndelag i køkkenet.
Start på uddannelsen som ernæringsassistent på Svendborg Erhvervsskole. Få et godt kort på hånden, når du skal ud at søge job. Uddannelsen varer op til 3 år. I den periode får du styr på sund mad, tilberedning af gode råvarer samt hygiejne.
Fødevarer i centrum
Fødevarer er i centrum på uddannelsen som ernæringsassistent. Her får du et indgående kendskab til fødevarer og deres egenskaber, og hvordan de enkelte råvarer benyttes på optimal vis.
Du lærer at få fokus på bæredygtighed i hele processen.
Veksling mellem teori og praksis
Når du starter på uddannelsen, starter du samtidig på et forløb, hvor du kommer til at veksle imellem teoretisk indlæring og praktisk afprøvning i vore moderne køkkener. Vi underviser dig med afsæt i gastronomiens univers, men du får også så almindelige fag som teknologi og samfundsfag.
Ud over den teoretiske gennemgang i klasselokalet skal du på håndgribelig vis arbejde med disse teorier i køkkenet. Du vil for eksempel få undervisning i diætmad, og efterfølgende skal du sammensætte og tilberede et måltid i køkkenet.